open-index/open-wikipedia-markdown huggingface dataset:
RK Konjuh Živinice

**RK Konjuh** je rukometni klub iz Živinica, Bosna i Hercegovina. Takmiči se u Premijer ligi, prvom rangu bosanskohercegovačkog rukometa.

## Historija
Klub je osnovan 25. februara 1972. zahvaljujući preduzeću *Konjuh*. Osnivačka Skupština održana je u tadašnjem Domu kulture, izabrana su sva potrebna tijela i organi potrebni za normalno funkcionisanje kluba. RK Konjuh takmičio se u Republičkoj ligi, a dvije sezone bio je član Druge lige (istok) bivše zajedničke države.

Najveći uspjeh kluba je plasiranje u četvrtfinale evropskog Challenge Kupa u sezoni 2006/2007. U sezoni 2007/2008. je ostvario svoje najbolje rezultate u istoriji kluba. Osvojio je drugo mjesto u Premijer ligi BiH, te igrao u Finalu kupa BiH, i bio poražen od Rukometnog kluba Bosna-Lido-osiguranje. Igranjem u finalu kupa izboren je nastup u EHF Kupu Pobjednika Kupova za sezonu 2008/2009.

## Igrači
:*Sastav za sezonu 2023/2024.*

;Golmani
* Todor Radović
* Adis Kamberović
* Adnan Bečić
;Lijeva krila
* Sulejman Pejkušić
* Mihret Husić
;Desna krila
* Amar Husejnović
* Admir Kišić
* Sead Dostović
;Srednji bekovi
* Nadir Kudić
*Boris Bosić
* Adi Klopić
* Mario Pavlak

;Desni bekovi
* Dragan Pavlović
* Nedim Sarić
;Lijevi bekovi
* Nermin Smajić
* Aldin Sakić
* Almedin Ćasurović
* Mihret Čamdžić
* Damir Ahmetović
;Pivoti
* Mirza Modrić
* Mirko Marčeta
* Ismar Begić
* Ismar Zulić

## Reference
== Vanjski linkovi =

Kategorija:Rukometni klubovi osnovani 1956.
Kategorija:Rukometni klubovi u Bosni i Hercegovini
Kategorija:Sport u Gračanici
Djed Mraz

mini|250p|Standardni prikaz Djeda Mraza
**Djeda Mraz** ili **Deda Mraz** je  izmišljeni lik, koji djeci donosi poklone za Novu godinu ili Božić ukoliko su bila poslušna cijelu tu godinu.

## Priče o Mrazu 
Djed Mraz je prilagođen vremenu, običajima, čak i pojedinim religijama, kulturama i narodima. To se vidi i u Bosni i Hercegovini, gdje žive ljudi različitih ubjeđenja i konfesija. Katolici Djeda Mraza u posljednje dvije decenije najradije nazivaju *Djed Božićnjak*. Uz Malog Isusa, donosi darove djeci za Božić (25. decembar). Pravoslavci smatraju da *Božić Bata* poklone raznosi 7. januara, kada se, po julijanskom kalendaru, slavi Božić. Određeni dio Bošnjaka (većinskih muslimana) kao i ateisti prihvataju Djeda Mraza, jer ga shvaćaju i smatraju građanskom tradicijom, nevezanom za crkvu, koji raznosi poklone na Novu godinu (iako se nova godina slavi po kršćanskom kalendaru. 

Prva verzija priče govori da Djed Mraz živi na Sjevernom polu sa svojom ženom, bakom Mraz. Tamo postoje radionice gdje vilenjaci izrađuju igračke. Oni pomažu Djedu Mrazu prikupiti sva dječija pisma sa željama i za svako dijete spremiti paketić. Djeda Mraz, putujući u saonicama koje vuku irvasi, ulazi kroz dimnjak i ostavlja pod jelku (ili božićno/novogodišnje drvce) darove. Darove dobijaju samo djeca koja su cijelu tu godinu bila poslušna prema svojim roditeljima. Druga priča kaže da je Djed Mraz iz finskog dijela Laponije i da odatle posjećuje svu djecu svijeta.

Djeda Mrazove kapice se često pogrešno koriste i kad se vrše dobrotvorne svrhe i prikupljanja pomoći onima kojima je pomoć potrebna..

## Porijeklo Djeda Mraza 
Lik *Djeda Mraza* nastao je po uzoru na ruskog lika *Božić Bate* ili katoličkog Svetog Nikole. U posljednjem vijeku Djed Mraz se smatra novogodišnjim običajem, pa je prihvaćen od većine djece cijelog svijeta. 31.12. se u vrijeme bivše Jugoslavije slavio kao *Dan dječije radosti*. Danas je lik Djeda Mraza jedan od zaštitnih znakova Coca-Cole koja se uspješno plasirala na Božićnu trpezu i lik iz američkih filmova za djecu.

## Imena Djeda Mraza 
* Father Christmas (anglosaksonsko područje) 
* Joulupukki (finski) 
* Дед Мороз (ruski) 
* Weihnachtsmann/Väterchen Frost (njemački)
* Djed Božićnjak/Djed Mraz (hrvatski)
* Santa Claus (engleski,Sjeverna Amerika)
* Julemand (danski)
* Jultomte (švedski)

## Reference 
Kategorija:Božić
Kategorija:Nova godina
Kategorija:Mitologija
Kategorija:Fiktivni likovi
RK Izviđač Ljubuški

**Rukometni klub Izviđač** je klub iz Ljubuškog osnovan 1956. Takmiči se u Premijer rukometnoj ligi Bosne i Hercegovine. Domaće utakmice igra u Sportskoj gradskoj dvorani *Ljubuški*.

## Historija 
Izviđač je osnovan 1956. pod imenom Omladinski rukometni klub Partizan. Uz kraće prekide klub se takmičio u regionalnim jugoslavenskim ligama. Uspjesi Izviđača su relativno novijeg datuma, tako je Izviđač dosada jedna od najuspješnijih poslijeratnih ekipa. Osim uspjeha u domaćem prvenstvu Izviđač je bilježio i dobre nastupe u evropskim kupovima, a posebno se izdvaja polufinale evropskog Kupa Kupova sa španskim Ademar Leonom.

## Uspjesi
* **Premijer liga**
****Datoteka:Cup Winner.png (9)**: 1999/00, 2001/02, 2003/04, 2004/05, 2015/16, 2017/18, 2018/19, 2021/22, 2022/23.
* **Kup BiH**
****Datoteka:Cup Winner.png (2)**: 1999, 2002.

## Igrači
:*Sastav za sezonu 2019/20.*

;Golmani
* Ivan Herceg
* Ante Grbavac
* Matej Mandić
;Lijevi bekovi
* Domogoj Alilović
* Miljan Ivanović
* Nikola Primorac
* Josip Buljubašić
;Centralni bekovi
* Milan Vukšić
* Miloš Kos
;Desni bekovi
* Stjepan Jozinović
* Nikola Džono

;Lijeva krila
* Vedran Delić
* Ivan Miličević
* Ante Pavlak
* Vedran Delić
;Pivoti
* Dragan Šoljić
* Amir Muhović
;Desna krila
* Duje Maretić
* Marko Buntić

## Reference
## Vanjski linkovi 
*Službena stranica

I
Izviđač
Kategorija:Rukometni klubovi osnovani 1956.
Kategorija:Sportski kolektiv godine Bosne i Hercegovine
RK Željezničar Sarajevo

**Rukometni klub Željezničar** je klub iz Sarajeva. Član je sportskog društva Željezničar i takmiči se Premijer rukometnoj ligi Bosne i Hercegovine.

## Historija 
Poslije Borca iz Banja Luke, Željezničar je jedan od najuspješnijih klubova u BiH. Bili su prvaci jugoslavije 1978. godine, što je ujedno najveći uspjeh kluba. Ušli su i u finale evropskog EHF kupa gdje su izgubili od njemačkog Gummersbacha. Poslijeratni period je bio manje uspješan, pa tako Željezničar nikada nije osvojio neku titulu, iako su u nekoliko navrata bili veoma blizu. Klub je povremeno igrao i u evropskim EHF kupovima.

## Uspjesi 
Jugoslavija

***Prvaci Jugoslavije:** 1
**1978
***Finalisti EHF kupa:** 1
**1982
## Nagrade 
* **1979.** - Šestoaprilska nagrada grada Sarajeva;

## Vanjski linkovi 
*RK Željezničar 
*Stranica navijača

Ž
Kategorija:SD Željezničar
Ž
Kategorija:Dobitnici Šestoaprilske nagrade
Kategorija:Rukometni klubovi osnovani 1954.
RK Borac Banja Luka

**Rukometni klub Borac** je rukometni klub iz Banje Luke osnovan 1950. Dio su sportskog društva Borac iz Banje Luke i najuspješniji su bosanskohercegovački klub u historiji. Takmiči se u Premijer rukometnoj ligi Bosne i Hercegovine. Domaće utakmice igra u dvorani Borik. 
 
## Historija 
Hamdija Kadunić, profesor u srednjoj školi, je bio prvi koji je upoznao Banjalučane sa rukometnom igrom. Nedugo poslije, nekoliko sportskih zaljubljenika na čelu sa Hamdijom Kadunićem osniva i prvi klub u Banjoj Luci koji je od 1950. nosio ime Željezničar, ali već 1952. pristupa Sportskom društvu Borac, tako da se i ime kluba mijenja u Borac.

Borac je najuspješniji rukometni klub u Bosni i Hercegovini ikad. Svojevremeno, igrači Borca su igrajući za Jugoslaviju bili osvajači 6 olimpijskih zlatnih medalja. Najveći uspjeh kluba je osvajanje Evropskog šampionata 1976. protiv Danske Fredericije, te IHF kupa 1991. protiv Moskovskog CSKA. Bili su prvaci Jugoslavije 7 puta i osvajači Kupa 10 puta. Borac je jedan od najtrofejnijih klubova bivše države. Najpoznatiji igrač Borca, golman Abas Arslanagić je bio uvršten i u reprezentaciju svijeta.

U novoj državi najveći uspjeh Borca je osvajanje Premijer Bosne i Hercegovine četiri puta, te osvajanje Kupa Bosne i Hercegovine sedam puta.

## Uspjesi
* **Prvenstvo Jugoslavije**
****Datoteka:Cup Winner.png (7)**: 1959, 1960, 1973, 1974, 1975, 1976, 1981.
* **Kup Jugoslavije**
****Datoteka:Cup Winner.png (10)**: 1957, 1958, 1961, 1969, 1972, 1973, 1974, 1975, 1979, 1992.
* **Premijer liga**
****Datoteka:Cup Winner.png (5)**: 2013, 2014, 2015, 2017, 2020.
* **Kup BiH**
****Datoteka:Cup Winner.png (7)**: 2007, 2011, 2013, 2014, 2015, 2018, 2019.
* **Prva liga RS**
****Datoteka:Cup Winner.png (8)**: 1994, 1995, 1996, 1997, 1998, 1998, 2000, 2001.
* **Kup RS**
****Datoteka:Cup Winner.png (12)**: 1993, 1994, 1995, 1997, 1998, 1999, 2000, 2001, 2009, 2010, 2012, 2013.
* **EHF Liga prvaka**
****Datoteka:Cup Winner.png (1)**: 1976.
* **EHF kup**
****Datoteka:Cup Winner.png (1)**: 1991.

## Reference
## Vanjski linkovi 
B
B
Kategorija:Rukometni klubovi osnovani 1950.
Dabar (župa)

**Dabar** je župa na području Huma. Prema nekim mišljenjima ime župe bilo bi povezano sa dabrovima. Pored humske župe Dabar postoji župa sa istim imenom u dolini rijeke Lim, koja je do 1373. bila u srpskoj, a od tada u bosanskoj državi.

Jezgro župe Dabar čini Dabarsko polje i njena obližnja brdska područja. Župa Dabar na zapadu graniči sa župom Dubrave, na jugozapadu sa župom Popovo, na istoku sa župom Fatnica, a sa sjevera sa župom Nevesinje. Župom Dabar vladali su Sankovići i njihovi vazali Pićevići. Od 1404. Kosače su gospodari župe Dabar.

## Literatura 
* Marijan Sivrić, Srednjovjekovna humska župa Dabar, Hercegovina 2 (10), Mostar 1996, 35-47.
*

## Reference 
## Vanjski linkovi 
* http://kons.gov.ba; Nekropola sa stećcima na Ljeljen groblju (Grčko groblje) u Uboskom (Ubosko 2) proglašava se nacionalnim spomenikom Bosne i Hercegovine

Kategorija:Župe u srednjovjekovnoj Bosni‎
Žaba (župa)

**Žaba** je župa na području Huma.

Župa Žaba obuhvata planinu Žabu sa njenim proširenim podnožjem koje dopire do mora (uglavnom područje općine Neum). Naziv Žaba potekao je od imena planine Žaba koja se nalazi u sredini župe. Za naziv ove župe upotrebljavaju se tri imena: Žapsko, Žapska i Žaba.

Župa Žaba graniči sa župama Primorje, Popovo, Dubrave i Luka. Središta župe su uz primorsku obalu Vranjevo Selo, Klek (Slivno), Hotanj, Gradac i sjevernije od primorske obale Hutovo. Planinski prostor Žabe pogodan je za pljačku na putu iz Dubrovnika prema Drijevima.

U župi Žaba svoje posjede imala je porodica Nikolići. Njihovo sjedište i porodično groblje (sa stećcima) bilo je u Vranjevom Selu kod Neuma.

## Literatura 
* Pavao Anđelić, Srednjovjekovna župa Žaba, Hercegovina 3, Mostar 1983, 35-56.

Kategorija:Župe u srednjovjekovnoj Bosni‎
Kategorija:Hum
RK Sloga Doboj

**RK Sloga Doboj** je rukometni klub iz Doboja, Bosna i Hercegovina. Takmiči se u Premijer ligi, prvom rangu bosanskohercegovačkog rukometa.

## Historija
Klub je osnovan 1958. Nekoliko puta je mijenjao ime u *Partizan*, *Željezničar* i *Dobojindex*, da bi se 1972. odlučilo za ime *Sloga*. U Jugoslaviji pod imenom *Sloga-Bosnaprevoz* ulazi u prvu ligu bivše države te postaje stabilan prvoligaš od jeseni 1980. do 1991.

Klub je bio finalista Kupa SFR Jugoslavije, u kome je poražen od, tada neprikosnovene *Metaloplastike* iz Šapca. Igrajući u Kupu pobjednika kupova 1984, Sloga je stigla do finala u kome je poražena od španske Barcelone. Poslijeratni period je donio osvajanje Premijer lige u sezoni 2011/12. i Kupa Bosne i Hercegovine 2005. i 2006.

## Uspjesi
* **Premijer liga**
****Datoteka:Cup Winner.png (1)**: 2011/12.
* **Kup BiH**
****Datoteka:Cup Winner.png (2)**: 2004/05, 2005/06.
* **EHF Kup pobjednika kupova**
****Datoteka:Cup Finalist.png (1)**: 1983/84.

## Reference
## Vanjski linkovi 
*RK Sloga Doboj  na svijet-rukometa.com

Kategorija:Rukometni klubovi osnovani 1958.
Kategorija:Rukometni klubovi u Bosni i Hercegovini
Kategorija:Sport u Doboju
Poslije sprovoda

***Poslije sprovoda*** (izdat 1953.) je kriminalistički roman Agathe Christie sa Herculeom Poirotom u glavnoj ulozi.

## Radnja 
Kada je Cora divljački ubijena sjekirom, njena neobična opaska koju je dala poslije sahrane svog brata Richarda tokom čitanja testamenta dobija jezivo značenje. Ona je tada rekla: "Ušutkan je veoma fino, zar nije... On je ubijen, zar ne?" U očajanju, porodnični advokat poziva Hercula Poirota da razriješi ovu misteriju.

Kategorija:Djela Agathe Christie sa Herculeom Poirotom
Kategorija:Knjige iz 1953.
Bija-baja-buf

***Bija Baja Buf*** ili ***Tika Taka Tak*** (izdat 1955.) je  kriminalistički roman Agathe Christie sa Herculeom Poirotom u glavnoj ulozi

## Radnja 
Slučaj kleptomanije u studentskom domu nije tipičan slučaj za Herculea Poirota. Ali kad vidi nestale i vandalizirane stvari - stetoskop, hlače, kutiju čokolada, ruksak i dijamantni prsten nađen u tanjiru juhe - čestitao je direktoru, gospodinu Hubbardu na "jedinstvenom i prekrasnom problemu". I uz to, ako je to samo obični lopov zašto je cijeli dom tako prestrašen?

## Reference 
Kategorija:Djela Agathe Christie sa Herculeom Poirotom
Kategorija:Knjige iz 1955.
Sudbina nepoznata

***Sudbina nepoznata*** (izdat 1954.), poznat kao i *Toliko puno koraka do smrti*, je špijunski roman Agathe Christie.

## Radnja 
Krajnji cilj Hilary Craven bila je smrt i ubistvo. Cilj gospođe Beterton bijaše nepoznat ali ona je umrla prije nego što je stigla tamo. Kada zatraže od Hilary da predstavlja mrtvu ženu i da pronađu njenog muža, nestalog naučenjaka, vraća joj se volja za životom. Izrežirana avionska nesreća, niz radioaktivnih bisera, kolonija gubavaca koja tumara po marokanskoj pustinji... sve to vodi Hilary do zastrasujućeg otkrića...

Kategorija:Djela Agathe Christie
Kategorija:Knjige iz 1954.
U 16:50 s Paddingtona

***U 4.50 s Paddingtona*** ili *Šta je vidjela Gospođa McGillicuddy* (izdat 1957.) je roman s Miss Marple u glavnoj ulozi koji je napisala Agatha Christie.

## Radnja 
U prazničnom raspoloženju pred Božić na jedan kratak trenutak dva voza su se kretala paralelno, jedan uz drugi. Iako nije bila poznata kao žena koju su obuzimale halucinacije, gđa Elspeth McGillicudy, jedna od putnica u jednom od tih vozova, bila je sigurna da je postala svjedokom ubistva. Naime, dok je ona bespomoćno zurila kroz prozor svog kupea, u drugom vozu jedan muškarac je bešćutno pojačavao svoj stisak oko vrata neke žene. Njeno tijelo se srušilo. Potom se drugi voz udaljio... Ali ko će, osim njene prijateljice gđice Jane Marple, priču gđe McGillicudy shvatiti ozbiljno? Napokon, nije bilo osumnjičenih, nije bilo drugih svjedoka, nije bilo tragova... I - konačno - nije bilo ni leša.

Kategorija:Djela Agathe Christie sa Miss Marple
Kategorija:Knjige iz 1957.
Nesreća nevinih

***Nesreća nevinih*** (izdat 1958.) je kriminalistički roman Agathe Christie. Po njenom mišljenju to joj je uz *Zlu kuću*, najbolji roman koji je napisala.

## Radnja 
Dogodilo se surovo ubistvo. Sve ukazuje na to da je sin ubio majku! Poslije dugogodišnje zatvorske kazne, za koju mnogi misle da da je surova i nepravedna jer je nevin optužen, osuđenik umire. Jedini svjedok njegove odbrane obolio je od amnezije...

Kategorija:Djela Agathe Christie
Kategorija:Knjige iz 1958.
Mačka među golubovima

***Mačka Među Golubovima*** (izdat 1959.) je roman Agathe Christie u kojem se pokazuje njen specifičan stil pisanja. Glavnu ulogu ima detektiv Hercule Poirot.

## Radnja 
Početak je školske godine u elitnoj školi za djevojke Meadowbank. Naizgled sve je normalno, kao u bilo kojoj školi na svijetu. Medutim, u školi se dešavaju neobični događaji, isprepleću međunarodne intrige, ubistva, a sve upletene osobe - učenice, profesorice i osoblje škole možda i nisu ono za šta se predstavljaju. Naravo, tu je vrhunski detektiv Hercule Poirot.

## Reference 
## Vanjski linkovi 
* https://www.cozycrimemystery.com/books/authors/agatha-christie/

Kategorija:Djela Agathe Christie sa Herculeom Poirotom
Kategorija:Romani iz 1959.
Kod bijelog konja

***Kod bijelog konja*** (izdat 1961.) je kriminalistički roman Agathe Christie sa Ariadne Oliver u glavnoj ulozi.

## Radnja 
Svećenik je pozvan da ispovjedi jednu ženu koja umire. Na putu prema svojoj kući, nešto kasnije, ubijen je. Jedini trag je spisak naizgled nepovezanih imena nađen na njegovom tijelu. Kada Mark Easterbrook počinje riješavati ovu zagonetku, on otkriva vezu između ljudi sa liste i kobnog događaja...

Kategorija:Djela Agathe Christie sa Ariadne Oliver
Kategorija:Knjige iz 1961.
Tajanstveni satovi

***Tajanstevni satovi*** (1963.) je kriminalistički roman Agathe Christie sa Herculeom Poirotom u glavnoj ulozi.

## Radnja 
Daktilograf, Sheila Webb, stiže u Wilbraham Crescent br. 19 da prihvati svoj novi posao. Međutim, ono sto ona nalazi je tijelo mrtvog čovjeka okruzenog sa pet satova. Ali, dok je stigla policija, četiri sata su nestala. Na sreću, umirovljeni Hercule Poirot je imao dovoljno slobodnog vremena da se prihvati riješavanja jedne od najzapetljanijih misterija u svojoj karijeri...

Kategorija:Djela Agathe Christie sa Herculeom Poirotom
Kategorija:Knjige iz 1963.
Ilmenau

**Ilmenau** je grad u saveznoj pokrajini Tiringija, u centralnom dijelu Njemačke. Najveći je grad okruga Ilm-Kreis. Grad ima oko 27.000 stanovnika i iznad toga 7.000 studenata.

Ilmenau je prvi put pomenut 1273. godine.

## Historija 
## Također pogledajte 
* Johann Wolfgang von Goethe

## Vanjski linkovi 
* Ilmenau

Kategorija:Gradovi u Tiringiji
Dabar (višeznačna odrednica)

* Dabar, vrsta glodara
* Dabar (župa), župa na području Huma
* Dabar (oblast), srednjovjekovna oblast u donjem Polimlju
* Dabar (rijeka), rijeka nedaleko od Sanskog Mosta

ili

**Bosna i Hercegovina**:

* Donji Dabar, naselje u općini Sanski Most
* Gornji Dabar, naselje u općini Sanski Most

**Hrvatska**:

* Dabar (Hrvace), naselje u općini Hrvace, Splitsko-dalmatinska županija 
* Dabar (Otočac), naselje grada Otočca, Ličko-senjska županija
* Crni Dabar, naselje u općini Karlobag, Ličko-senjska županija
* Došen Dabar, naselje u općini Karlobag, Ličko-senjska županija 
* Ravni Dabar, naselje u općini Karlobag, Ličko-senjska županija
Razbijeno ogledalo

***Razbijeno ogledalo*** (izdat 1962.) je kriminalistički roman Agathe Christie sa Miss Marple u glavnoj ulozi.

## Radnja 
U jednom trenutku, luckasta Heather Badcock, je uzbuđeno pričala sa svojim filmskim idolom, raskošnom Marinom Gregg. Već u sljedećem, Heather se previjala od strahovitih bolova. Ali, kome je smrtonosni otrov stvarno bio namjenjen? Marinin sleđen izraz lica nagovijestio je da je prisustvovala nećemu užasnom. Ali, dok su se drugi bacili u potragu za materijalnim dokazima, Miss Marple je vodila jedno potpuno drugačije istraživanje, istraživanje ljudske prirode. Slažući pažljivo komadiće slagalice, uspjela je da razriješi i ovo misteriozno ubistvo.

## Vanjski linkovi
*''The Mirror Crack'd from Side to Side'' at the official Agatha Christie website
*
*
*

Kategorija:Djela Agathe Christie sa Miss Marple
Kategorija:Romani iz 1962.
RK "Borac" Travnik

**Rukometni klub Borac** je klub iz Travnika osnovan 1954. Takmiči se u Prvoj Ligi Federacije. 

Najveći uspjeh kluba je osvajanje prvenstva Bosne i Hercegovine 1998. Nakon nekoliko premijerligaških sezona klub je 2006. izbačen u Prvu ligu.

## Uspjesi 
Bosna i Hercegovina
***Prvaci Bosne i Hercegovine:** 1
**1998.
***Kup Bosne i Hercegovine:** 1
**1997.
B
Borac
Kategorija:Rukometni klubovi osnovani 1954.
Luka (župa)

**Luka** je župa na području Huma. Župa Luka obuhvatala je močvarni kraj sa obje strane rijeke Neretve, od donje Bregave i Trebižata do mora. Naziv župe najvjerovatnije vuče porijeklo od karaktera zemljišta, jer se za plodnu i izdašnu zemlju obično kaže 'luka'.

Župa Luka sa istoka graniči župom Dubrave, na jugoistoku župom Žaba, na jugu Jadranskim morem, na jugozapadu župom Rastoka, a na sjeveru se dodiruje sa ranije širom župom Večerić, u kojoj je manji dio župa Broćno u direktnom dodiru s Lukom. Među naseljima istaknutu poziciju imalo je Drijeva (Narenta), a pominju se i Vratar, Koš, Nehranj, Nerezi, Višići i Novi (u župi Luka).

Luka je bila pod uticajem bosanskih vladara zbog izlaza na more i trga Drijeva. Na području župe posjede su imale porodice Radivojevići, Nikolići, Kovilovići i Kosače.

## Literatura 
* Marijan Sivrić, Srednjovjekovna župa Luka, u: Povijest hrvatskog Počitelja, Čapljina-Zagreb 1996, 168-224.
 
Kategorija:Župe u srednjovjekovnoj Bosni‎
Kategorija:Hum
Steffi Graf

**Stefanie Maria Graf** bivša je njemačka teniserka. Jedna je od najpoznatijih i najuspješnijih teniserki u historiji ovog sporta. U svojoj 17 godina dugoj profesionalnoj karijeri osvojila je 107 WTA turnira u pojedinačnoj konkurenciji, te 11 turnira u parovima.

U historiju je ušla 1988. godine kao treća žena u historiji koja je osvojila *Grand Slam*, odnosno pobijedila na 4 najvažnija i najprestižnija turnira u istoj sezoni. Te je godine postavila još jedan rekord koji će teško biti nadmašen: osim što je osvojila sva četiri velika turnira, bila je i olimpijska pobjednica. Novinari su taj pothvat kasnije prozvali *Golden Slam* i on do danas nije ponovljen.

Od aktivnog tenisa oprostila se 13. augusta 1999, te se udala za američku tenisku legendu, Andrea Agassija, s kojim ima dvoje djece.

## Također pogledajte 
* 100 najvećih tenisera svih vremena

Kategorija:Rođeni 1969.
Kategorija:Biografije, Mannheim
Kategorija:Njemački teniseri
Kategorija:Njemački olimpijci u tenisu
Kategorija:Zapadnonjemački olimpijci u tenisu
Kategorija:WTA brojevi 1
Kategorija:Teniseri na Olimpijskim igrama 1984.
Kategorija:Teniseri na Olimpijskim igrama 1988.
Kategorija:Teniseri na Olimpijskim igrama 1992.
Kategorija:Osvajači zlatne medalje na Olimpijskim igrama (Zapadna Njemačka)
Kategorija:Osvajači srebrne medalje na Olimpijskim igrama (Njemačka)
Kategorija:Osvajači bronzane medalje na Olimpijskim igrama (Zapadna Njemačka)
Kategorija:Živi ljudi
Upala pluća

[mini|desno|200px|[Rendgensko zračenje|Rendgenski snimci grudnog koša: A – zdrava pluća, B – upala pluća]]
**Upala pluća** ili pneumonija (grčka riječ) jedna je od čestih bolesti koja prvenstveno zahvaća male zračne vrećice poznate kao alveole.  Simptomi obično uključuju kombinaciju produktivnog ili suhog kašlja, bolova u grudima, groznice i otežanog disanja. Ozbiljnost stanja je promjenjiva.  Rendgen grudnog koša, testovi krvi i kultura sputuma mogu pomoći u potvrđivanju dijagnoze.

Spada u teška oboljenja i pacijenti se najčešće upućuju na bolničko liječenje. Nekad je bila neizlječiva bolest s visokom stopom smrtnosti. S razvojem medicine i pronalaskom penicilina smrtnost od ove bolesti znatno je smanjena i gotovo iskorijenjena. Danas je upala pluća uglavnom izlječiva.

Faktori rizika za upalu pluća uključuju cističnu fibrozu, hroničnu opstruktivnu bolest pluća (KOPB), bolest srpastih ćelija, astmu, dijabetes, zatajenje srca, pušenje u anamnezi, slabu sposobnost kašlja (kao što je nakon moždanog udara) i slab imunološki sistem.

Dostupne su vakcine za prevenciju određenih vrsta upale pluća (kao što su one uzrokovane bakterijom Streptococcus pneumoniae, povezane s gripom ili povezane s COVID-19).

Liječenje ovisi o osnovnom uzroku. Upala pluća za koju se vjeruje da je uzrokovana bakterijama liječi se antibioticima. Ako je upala pluća teška, oboljela osoba se općenito hospitalizira. Sa uvođenjem antibiotika i vakcina u 20. vijeku, preživljavanje se znatno poboljšalo. Upala pluća često skraćuje period patnje kod onih koji su već blizu smrti i zbog toga je nazvana "starački prijatelj".

## Simptomi 
Simptome je prvi opisao Hipokrat (oko 460. p. n. e – 370. p. n. e). Glavni su simptomi teška groznica, visoka temperatura i glavobolja, praćeni kašljem i probadanjem u prsima.

## Reference
## Vanjski linkovi 
* Pliva zdravlje, upala pluća
* Pneumonia  
* Dijagnoza i načini liječenja  

Kategorija:Respiratorne bolesti
Kategorija:Upale
Polimlje

**Polimlje** je područje sliva rijeke Lim, desne pritoke Drine, koje je u srednjem vijeku pripadalo Bosni u periodu od 1373. do 1463.

## Historija 
Polimlje se nalazilo u državi Nemanjića, a raspadom Srpskog carstva bilo je u rukama srpskog oblasnog gospodara župana Nikole Altomanovića. U sastavu Bosne Polimlje se nalazi od 1373. Tada je bosanski ban Tvrtko I. Kotromanić zajedno sa srpskim oblasnim gospodarom knezom Lazarom Hrebeljanovićem srušio župana Nikolu Altomanovića i dobio jedan dio područja Polimlja, tj. Donje i Srednje Polimlje.

To je prostor sa ranijim župama Dabar, Crna Stijena, Breznica i Zvijezd. Najpoznatija naselja i utvrde su Prijepolje, Pljevlja, Breza, Ravan, Koznik, Kozica, Kukanj, Bukovica (Bosna), Mileševac, Klek, Kovin i Severin. Osvojeni posjedi dodijeljeni su rodu Kosače, osim Bukovice koja je pripala Pavlovićima. Prijepolje i Pljevlja su postala najveća naselja u tom području, a utvrda Kukanj je postala ljetna rezidencija roda Kosače.

Kategorija:Kosače
Kategorija:Geografija Crne Gore
Kategorija:Geografija Srbije
Kategorija:Gornje Podrinje
Kategorija:Regije Bosne i Hercegovine
Kategorija:Historijske regije Bosne i Hercegovine
Venus Williams

**Venus Ebony Starr Williams** američka je profesionalna teniserka i nekadašnji broj 1 WTA-liste. Osvajačica je sedam pojedinačnih Grand Slam turnira (pet Wimbledona i dva US Opena), uz još 14 u parovima i dvije u mješovitim parovima. Također je osvojila četiri zlatne olimpijske medalje (jednu pojedinačno i tri u parovima) i jednu srebrnu u mješovitim parovima. Više od osam godina držala je i rekord za najbrži servis u historiji ženskog tenisa (više od 205&nbsp;km/h).

Ona i njena sestra Serena čine jednu od najuspješnijih sportskih porodica u historiji.

### Grand Slam finala 
#### Pojedinačno: 15 (7–8) 
#### Parovi: 14 (14–0) 
#### Mješoviti parovi: 3 (2–1) 
## Također pogledajte 
* *100 najvećih tenisera svih vremena*

## Reference 
## Vanjski linkovi 
* Službeni sajt 
* WTA-profil
* 

Kategorija:Rođeni 1980.
Kategorija:Biografije, Lynwood (Kalifornija)
Kategorija:Američki teniseri
Kategorija:Američki olimpijci
Kategorija:Teniseri na Olimpijskim igrama 2000.
Kategorija:Teniseri na Olimpijskim igrama 2004.
Kategorija:Teniseri na Olimpijskim igrama 2008.
Kategorija:Teniseri na Olimpijskim igrama 2012.
Kategorija:Teniseri na Olimpijskim igrama 2016.
Kategorija:Osvajači zlatne medalje na Olimpijskim igrama (SAD)
Kategorija:Osvajači srebrne medalje na Olimpijskim igrama (SAD)
Kategorija:WTA brojevi 1
Kategorija:Živi ljudi
Dračevica (župa)

**Dračevica** je župa u sastavu srednjovjekovne Bosne (1377-1463) i posjed roda Kosače. Ranije je pripadala području sklavinije (zemlje) Konavle, a Konavle i Dračevicu bosanski vladar Tvrtko I. Kotromanić zauzeo je od zetske vlastele Balšića 1377.

Župa Dračevica obuhvatala je prostor oko današnjeg Herceg-Novog, područje Sutorine (uz riječicu Sutorinu), grad Novi, Morin i Risan.

Dračevicu je držao župan Nikola Altomanović do 1373. Slomom Nikole Altomanovića zetski Balšići su pripojili sebi područje Dračevice. Bosna se proširila na župu Dračevicu početkom 1377. u vrijeme bana Tvrtka I. Kotromanića. Posjed je dodijeljen rodu Kosače. Dračevica je graničila sa župom Konavli na zapadu, na istoku sa posjedima zetskih Balšića i područjem grada Kotora, a na sjeveru područjem Morače, Onogošta (Nikšić) i Pive. Na području Dračevice rezidencijalno mjesto Kosača bio je novoosnovani grad Novi (kasniji Herceg Novi).

Blizina Dubrovnika omogućavala je raznorazne privredne veze. Među prvim dokumenatima iz vremena bosanske vlasti u Dračevici je ugovor iz juna 1377. godine. Krajut Đurović iz Dračevice prodao je jednu svoju kravu Tvrdislavu Budojeviću za tri perpera. Dokument svjedoči da je mjesno stanovništvo Dračevice dosta pažnje polagalo u razvoju stočarstva, ali i da ga aktualne političke promjene na razini vrhovne vlasti nad Dračevicom nisu spriječavale u obavljanju uobičajenih svakodnevnih poslova. 

Stanovništvo Dračevice bavilo se trgovinom, a u relaciji sa obližnjim Dubrovnikom u pitanju je najčešće bila kreditna trgovina. Tako je jula 1421. Gojak Pribojević iz Dračevice napravio zaduženje kod vlastelina Georgija Georgija Gučija iz Firence na iznos od 30 dukata.  Na sličan način, septembra 1431. Ratko Pribilović iz Dračevice zadužuje se kod zlatara Sridana Miošića na iznos od šest dukata. 

## Reference 
Kategorija:Župe u srednjovjekovnoj Bosni‎
Glupost mrtvog čovjeka

***Glupost mrtvog čovjeka*** (izdat 1956.) je kriminalistički roman Agathe Christie sa Poirotom i Ariadne Oliver u glavnim ulogama.

## Radnja 
Sir George i Lady Stubbs, vlasnici velikog seoskog imanja, dolaze na ideju da organizuju "lažno ubistvo". U najboljoj namjeri, Ariadne Oliver, poznati pisac kriminalističkih romana, pristaje da organizuje njihov "lov do smrti". Usprkos sedmicama pažljivog planiranja, u posljednji čas Ariadne poziva svog prijatelja Herculea Poirota kao stručnog saradnika. Instinktivno, ona osjeća da nešto nije u redu i da će se dogoditi nešto zlokobno...

Kategorija:Djela Agathe Christie sa Herculeom Poirotom
Kategorija:Djela Agathe Christie sa Ariadne Oliver
Kategorija:Knjige iz 1956.
Botnički zaliv

mini|260px|Položaj zaliva Boothia
**Botnički zaljev** (finski: *Pohjanlahti*, švedski: *Bottniska viken*) je sjeverni dio Baltičkog mora. Smješten je između Finske na istoku i Švedske na zapadu. Na jugu zaljeva se nalaze Olandska ostrva. U najužem svom dijelu između Umeå na švedskoj i Vaasa na finskoj strani zimi često potpuno zamrzne. Zaliv se dijeli na veći i dublji južni dio *Botničko more* (Bottenhavet), dok manji i plići sjeverni dio i jeste u stvari *Botnički zaliv* (Bottenviken). Do prije 10.000 godina ovaj dio Skandinavije je bio pod debelom ledenom masom, a poslije topljenja kopnena masa se izdizala i to čini i dalje, godišnje 6–10&nbsp;mm u prosjeku. Nizak procenat soli od 3-6% i duge i hladne zime ne dozvoljavaju kompleksniji razvoj vodene flore i faune. U slobodnom prijevodu sa švedskog *botten* u stvari znači kopno, tlo pod nogama ili jednostavno dno.

Dužina zaliva je 725&nbsp;km. Širok je od 80&nbsp;km do 240&nbsp;km i ima površinu od 117.000&nbsp;km². Najveća dubina zaliva je 295 metara, a prosječna 60 metara.
desno|mini|260px|Satelitski snimak Botnijskog zaljeva

## Rijeke 
U zaliv Boothia se ulijeva nekoliko rijeka:
*Kemijoki
*Kokemäenjoki
*Oulujoki
*Indalsälven
*Ångerman
*Ume
*Skellefte
*Pite
*Lule
*Kalix
*Torne

## Gradovi 
Na obalama zaliva je smješteno nekoliko gradova:
*Oulu
*Pori
*Rauma
*Vaasa
*Luleå
*Umeå
*Härnösand
*Sundsvall
*Gävle
*Jakobstad

## Reference 
## Vanjski linkovi 
Kategorija:Zalivi Baltičkog mora
Kategorija:Zalivi u Finskoj
Kategorija:Zalivi u Švedskoj
Kategorija:Geografija Finske
Kategorija:Geografija Švedske
Premijer liga (čvor)

* Premijer liga Bosne i Hercegovine - nogometna/fudbalska liga u Bosni i Hercegovini
* Premijer liga BiH 2006-07 - rezultati u sezoni 2006/07
* Premijer liga BiH 2007-08 - rezultati u sezoni 2007/08
* Premijer rukometna liga Bosne i Hercegovine - rukometna liga za muškarce u Bosni i Hercegovini
Vrsinje

**Vrsinje** je župa stare sklavinije Travunije, koju pominje Konstantin VII Porfirogenet u svom djelu O upravljanju državom (sredina 10. vijeka). Prema Marku Vegi ime područja Vrsinje nastalo je od trave vrsinje kojom obiluje taj kraj.

Travunija je kasnije u posjedu dinastije Nemanjića, oblasnog gospodara Nikole Altomanovića, pa podjeljena između bosanskih velikaša Pavlovića i Kosača. Vrsinje je pripadalo rodu Kosače.

Vrsinje se nalazi u današnjoj istočnoj Hercegovini. Prostire se nad južnim dijelom Konavala uz područje Trebinja i Dračevice. Ranije je bilo u Travuniji, a krajem 14. i u 15. vijeku je izdvojeno područje u posjedu Kosača. Rijetki su pomeni naseljenih mjesta na području Vrsinja. Nema većih urbanih središta: 'selo Dobrovoja Branojevića', Konjsko, Bogojevića Selo ('villa Bogoe').

Vrsinje je pomenuto je u kupoprodajnoj povelji porodice Sankovići 1391. kao granično sa župom Konavli. Blizina dubrovačke granice omogućavala je Vrsinjanima da se bave pljačkanjem svojih susjeda i trgovaca po obližnjem putu koji je preko Trebinja išao u pravcu trgova na Drini (Via Drine), po čemu su ostali upamćeni. Istaknutu poziciju imali su Dobrovojevići, ljudi vojvode Sandalja Hranića Kosače.

Kategorija:Župe u srednjovjekovnoj Bosni‎
Emir Balić

[mini|[Stari most]]

**Emir Balić** (Mostar, 1935) je legendarni bosanskohercegovački skakač s mostarskog Starog mosta. Balić je posljednji put skočio sa Starog mosta 1996, u 61. godini života.

U zvaničnim takmičenjima učestvovao je 20 puta, a sa svojom čuvenom *lastom* pobijedio je 13 puta. Četiri puta je bio drugi, a tri puta treći.

Godine 2008. objavio je knjigu *Sjećanja*, koja je izdana u saradnji s Klubom skakača u vodu *Mostari*.

O sebi, u sklopu knjige, Balić je izjavio sljedeće: 

Objavio je i DVD *Emir Balić u dokumentarnim filmovima o Mostaru i skokovima*. Filmovi koji su dio DVD-a su *Mostar*, *Admiral*, *Dječak i most*, *Dobri duh Starog mosta*, a tu su i inserti iz filmova i TV-reportaže *Emir Balić u muzičkim spotovima* i najavna špica *Red Bull*.

Na pitanje jednog novinara da li će novi Stari most (otvoren 2004) ponovo ujediniti Mostarce, Balić je odgovorio: 

## Reference 
## Vanjski linkovi 
* https://www.rtvusk.ba/tv/najava/rondo-emir-balic-emisija-o-sportskim-legendama/11982

Kategorija:Rođeni 1935.
Kategorija:Biografije, Mostar
Kategorija:Bosanskohercegovački skakači u vodu
Kategorija:Živi ljudi
Rancho Mirage

mini
**Rancho Mirage** je manji grad koji se nalazi u Kaliforniji, Sjedinjene Američke Države. Grad ima 13.492 stanovnika mada mu populacija tokom sezone raste na preko 20.000 stanovnika (koji uglavnom dolaze zbog poljoprivrednih radova). Grad se nalazi između "Cathedral Cityja" i "Palm Deserta". Rancho Mirage je jedan od osam gradova okoline Palm Springsa.

Nekoliko američkih predsjednika je dolazilo u ovaj grad na odmor. Jedan od onih koji su češće boravili u Rancho Mirageu bio je 38. predsjednik SAD, Gerald Ford. On je i napravio kuću u ovom gradu, u kojoj je tokom odmora umro.

Kategorija:Gradovi u Sjedinjenim Američkim Državama
Kategorija:Gradovi u Kaliforniji
Kategorija:Gradovi u okrugu Riverside
Abas Arslanagić

**Abas Arslanagić** je nekadašnji rukometni golman, trener, profesor fizičke kulture i sportski novinar. Rođen je 2. oktobra 1944. u Derventi. Osvajač je zlatne medalje na Olimpijskim igrama 1972. u Münchenu.

## Igračka karijera 
Počeo se baviti rukometom s 14 godina u rodnom gradu da bi tek četiri godine kasnije u Beogradu počeo profesionalnu karijeru. Nedugo zatim, odlazi u Banja Luku gdje se stvarala jedna nova generacija i ekipa, s kojom će osvojiti mnoge titule, između ostalog i titulu evropskog prvaka 1976. Službeno je za Borac odigrao 232 utakmice, gdje je kao golman postigao 18 golova. S klubom je osvojio 4 nacionalna prvenstva i 5 kupova u bivšoj državi. Za reprezentaciju Jugoslavije, za koju je odigrao 125 utakmica, debitirao je 1969. u Ljubljani protiv Njemačke. S reprezentacijom je, osim zlatne medalje na OI 1972, osvojio i dvije bronze na svjetskim prvenstvima 1970. i 1974. Imao je dva nastupa za selekciju Svijeta.

Poznat je po tome što je uveo neke novine u načinu kako se rukometni gol brani. Pri branjenju sedmeraca prvi je počeo izlaziti sa gol-linije na 3 m, gdje bi digao ruke iznad glave. Isto je primijenio pri branjenju udaraca s krila kako bi smanjio ugao pod kojim se može uputiti lopta. Bio je specijalist u branjenju sedmeraca. I ostali golmani primijenili su neke njegove tehnike, koje su u upotrebi i dan-danas.

## Trenerska karijera 
Nakon blistave igračke karijere bio je i trener Borca u nekoliko navrata, pa jedno vrijeme selektor jugoslavenske seniorske i juniorske reprezentacije. Poslije rata je bio selektor Hrvatske, Katara i Bosne i Hercegovine, a kratko je radio kao trener u sarajevskoj Bosni, gdje je u jednoj godini osvojio i prvenstvo i kup. Osim Bosne trenirao je i Badel 1862 Zagreb te Pivovarnu Laško iz Celja. Danas trenira banjalučki Borac i živi na relaciji Zagreb - Banja Luka.

## Reference 
## Vanjski linkovi 
*Intervju u *BH Danima*
*Biografija

Kategorija:Biografije, Derventa
Kategorija:Jugoslavenski rukometaši
Kategorija:Bosanskohercegovački rukometaši
Kategorija:Jugoslavenski olimpijci u rukometu
Kategorija:Rukometaši na Olimpijskim igrama 1972.
Kategorija:Rukometaši na Olimpijskim igrama 1976.
Kategorija:Osvajači zlatne medalje na Olimpijskim igrama (Jugoslavija)
Kategorija:Bosanskohercegovački rukometni treneri
San Diego

mini|desno|250p|Pogled noću na San Diego
**San Diego** je grad u južnoj Kaliforniji (SAD), u blizini meksičke granice. Ima oko 1.241.600 stanovnika.

San Diego je najjužnije položena luka Amerike na obali Tihog okeana. Leži u dobro zaštićenom lagunskom zaljevu (57&nbsp;km kvadratnih). Osnovan je 1867. nedaleko od misije koju su osnovali Španci 1769. S unutrašnjošću je povezan tek 1864.

San Diego je jaka pomorska vojna baza; trgovačko značenje luke je relativno ograničeno. U privredi se ističe industrija aviona, brodogradnja (osobito ribarski brodovi) i elektronska industrija. Grad je važna ribarska luka. Kulturno je središte s nizom visokoškolskih ustanova; Scrippsov okeanografski institut (osnovan 1903). Unutar čuvenog parka Bilbaoa nalazi se zoološki vrt, koji je 4. po veličini u svijetu. Razvijen je i turizam.

## Reference 
## Vanjski linkovi 
Kategorija:Gradovi u Sjedinjenim Američkim Državama
Kategorija:Gradovi u Kaliforniji
Kategorija:Gradovi u okrugu San Diego
Bermudski trougao

mini|desno|300px|Bermudski trokut
**Bermudski trougao** (također *Bermudski trokut*, *Đavolji trokut*) je naziv za morski trougao između Bermuda, Floride i otočića Portorika u Atlantskom okeanu. Bermudski trougao ima površinu oko 1.140 kvadratnih kilometara.

Zapisi o nestajanju brodova se vode još od 15. vijeka. Navodno je i sam Kristofor Kolumbo na svojoj plovidbi prema Novom svijetu opazio čudna svjetla iznad tog područja. Prema jednoj nepotvrđenoj statistici, u tom dijelu okeana do sada je nestalo 8.157 ljudi.

## Teorije 
# Prva teorija tvrdi da u Bermudskom trouglu nema nikakvih paranormalnih pojava koje izazivaju nestanke brodova.
# Druga teorija govori o fizičkim silama nepoznatim nauci, koje periodično stvaraju rupu na nebu, koja uvlači sve što joj se nađe na putu.
# Treća teorija tiče se prirode vode u Sargaskom moru. Misli se da je za ove nestanke odgovorna neka nepoznata komponenta morske vode.
# Četvrta teorija tvrdi da se u Bermudskom trouglu povremeno stvara vremenska rupa, kojom avioni ili brodovi putuju u prošlost ili budućnost.
# Peta teorija govori o prirodnom isparavanju plinova iz podvodnih stijena koji stvaraju mjehure na površini koji mogu da prevrnu brod.

## Događaji 
Jedan od prvih nestanaka u novom dobu je zabilježen 1918. godine kada je u martu nestao USS Cyclop, jedan od najvećih brodova tog doba.

Jedan od najvećih misterioznih nestanaka se dogodio decembra 1945. godine kada je let broj 19, 5 tada najsavremenijih vojnih aviona TBM Avenger sa 24 člana posade, nestalo na tom području. Nestao je i jedan od aviona koji su bili krenuli u potragu za njima.

1948. nestaje DC-3 sa 27 članova posade, a 1951. C-124 Globemaster sa 53 putnika. Jedan drugi nestanak, po zvaničnim podacima desio se 1961. godine kada je nestao tanker Marine Sulfur Queen sa 39 osoba.

U proteklih 60 godina, na tom području su također nestali sljedeći avioni: britanski transporter York 1952, mornarički Super Constellation 1954, civilni teretni zrakoplov 1966, dva Stratotankera 1963. U tim nestancima živote je vjerovatno izgubilo više od 200 ljudi.

## Također pogledajte 
* Cono de Arita

## Reference 
## Vanjski linkovi 
* https://www.britannica.com/place/Bermuda-Triangle

Kategorija:Bermudi
Ostrovica (Lišane Ostrovičke)

mini|260px|Ostrovica, pogled na selo i srednjovjekovnu utvrdu
**Ostrovica** je naseljeno mjesto u sastavu općine Lišane Ostrovičke, Zadarska županija, Republika Hrvatska.

## Historija 
Ostrovica je značajno srednjovjekovno mjesto. U njoj se nalazila strateška utvrda, pa su je historičari nazvali *ključem Zadra*.

Do 1347. godine utvrdu su posjedovali knezovi Bribirski, a zatim je, u zamjenu za tvrđavu Zrin, prešla u ruke kralja Ludovika Anžuvinca. Nakon toga, njome su upravljali knezovi Hrvatinići, pa Venecija.

Ostrovica i nedaleki Skradin predstavljali su baštinski posjed Hrvojevog brata bana Vuka Vukčića Hrvatinića. Nakon smrti Vuka Vukčića, posjed je prešao u ruke njegove žene Anke i njenih kćeri Katarine i Jelene. Brakom Sandalja Hranića i Katarine u prvoj polovini 1405. Ostrovica i Skradin su, kao miraz, postali zajednički posjed Sandalja i ranijih baštinika, njegove punice i žene. Taj posjed Sandalju je potvrdio kralj Ladislav Napuljski marta 1407.

Sandalj Hranić i njegova punica banica Anka prodali su Ostrovicu Mlečanima za 5.000 dukata. Odluku su donijeli decembra 1410., a pogodba je izvršena aprila 1411. u Zadru.

Do teritorijalne reorganizacije u Hrvatskoj nalazila se u sastavu stare općine Benkovac.

## Stanovništvo
Na popisu stanovništva 2011. godine, Ostrovica je imala 86 stanovnika.

**Napomena**: *U 1869. sadrži podatke za naselja Gošić (općina Kistanje) i Žažvić (grad Skradin), Šibensko-kninska županija.*

### Popis 1991.
Na popisu stanovništva 1991. godine, naseljeno mjesto Ostrovica je imalo 250 stanovnika, sljedećeg nacionalnog sastava:

## Galerija 

Datoteka:Ostrovica (Croatia), selo - ulaz.JPG|tabla na ulazu u selo
Datoteka:Utvrda Ostrovica (Croatia) - jug.JPG|srednjovjekovna tvrđava
Datoteka:Željeznička pruga kod Ostrovice.JPG|željeznička pruga kod Ostrovice
Datoteka:Ravni kotari.JPG|pogled iz Ostrovice na krajolik Ravnih kotara 
 

## Također pogledajte
* Tvrđava Ostrovica

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Naselja u Hrvatskoj
Kategorija:Naselja u Zadarskoj županiji
Kategorija:Tvrđave u srednjovjekovnoj Bosni
Bosanski stil

**Bosanski stil** je termin kojim su označeni proizvodi kulturnog i umjetničkog djelovanja nastali u srednjovjekovnoj Bosni.

U srednjovjekovnoj Bosni prelamali su se raznovrsni kulturni i umjetnički dometi iz različitih vremena i sredina. Uz primjese starijih i zatečenih ilirskih, iliroromanskih, germanskih, te donesenih avarskih i slavenskih tekovina, u novoj sredini Bosanci su imali najjače civilizacijske uticaje bizantskog, franačkog, ugarskog, italijanskog, i uopće istočnoevropskog, zapadnoevropskog i mediteranskog civilizacijskog kruga. Svi ti uticaji i primjese pojavljuju se u svim sferama života kao prihvaćani oblici naprednog društvenog i duhovnog primjenjivanja u praksi, kojom se Bosna priključuje sastavnici srednjovjekovnih civilizacija.

Pored primanja, prisvajanja i primjene tih uticaja Bosna se prepoznaje i putem njihovog modificiranja te po svom vlastitom izrazu djelovanjem domaće sredine. U oba slučaja i učešćem u aktualnim tokovima i samostalnim djelovanjem radi se o posebnom i prepoznatljivom izražavanju koje se naziva bosanskim stilom.

Bosanski stil se manifestira u svim oblicima kulturnog i umjetničkog djelovanja (u različitim tehnika i na različitim materijalima: u arhitekturi, na stećcima, plastici, metalu, primjenjenoj umjetnosti i dr.). Naročitim se prepoznaje u drugim sredinama u proizvodima koji su posebno prepoznavani i zasebnim izrazom navođeni da su izrađeni na bosanski način. Polazišta za saznanja o bosanskom stilu u srednjem vijeku nalaze se u Kulturnoj historiji Bosne i Hercegovine (Nada Miletić, Pavao Anđelić), radovima Marian Wenzel i Vesne Mušeta-Aščerić. Kao izraz kulturnog i umjetničkog djelovanja bosanski stil se prepoznaje i u drugim historijskim epohama.

## Reference 
## Vanjski linkovi 
Kategorija:Kultura srednjovjekovne Bosne
Na bosanski način

**Na bosanski način** je termin kojim se izrada i stil kulturnih i umjetničkih proizvoda nastalih u srednjovjekovnoj Bosni prepoznavao i razlikovao u drugim sredinama. Radi se o najbolje prezentiranim elementima bosanskog stila kao svojevrsne tekovine jednog prostora u bogatoj lepezi opće srednjovjekovne civilizacije.

Posebnim navođenjem da su urađeni na bosanski način (*ad modum bosnensem*) proizvodi nastali u Bosni prepoznaju se u drugim sredinama (Dubrovnik, Zadar, Split, Venecija) i razlikuju se od drugih istovrsnih proizvoda iz različitih sredina. Radi se o bogato ukrašenim dragocjenostima i predmetima opće upotrebe (srebreni pojasevi, srebreno i zlatno prstenje, srebreni pladnjevi). Predmeti urađeni na bosanski način dospijevali su u druge sredine najčešće kupovinom jer su bili traženi, pored stilskih karakteristika i zbog činjenice da su bili izrađeni od plemenitih metala. Polazišta za podatke o predmetima izrađenim na bosanski način pružaju radovi koje su napisali Marko Šunjić i Desanka Kovačević-Kojić.

## Reference 
## Vanjski linkovi 
Kategorija:Kultura srednjovjekovne Bosne
Primorje (župa)

**Primorje** je župa u Humu, koja je bila u bosanskoj državi 1326-1339. Župa je imala sjeverozapadnu granicu sa župom Žaba, sjeveroistočnu granicu sa župom Popovo, jugoistočnu sa Dubrovnikom i morem. Na jugozapadu to je Stonska prevlaka. Prepoznatljive cjeline su Rijeka dubrovačka, Zaton, Gruž, Otoci (Elifati) i Slansko primorje. Najvažniji centar župe je Slano. U vrijeme bosanske vlasti najvažniji velikaši na ovom području su bili Sankovići.

Kralj Ostoja je 1399. prodao Dubrovčanima primorje *od Kurila deri do Stona*, a time i župu Primorje. Kasnije je kralj Ostoja zbog toga vodio rat sa Dubrovčanima 1403-1404, ali nije mogao povratiti ustupljeno. To je potvrđeno mirom Bosne i Dubrovnika 1405.

## Literatura 
* Pavao Anđelić, Srednjovjekovna župa Primorje u Humskoj zemlji, Tribunia 6, Trebinje 1982, 27-40.

Kategorija:Župe u srednjovjekovnoj Bosni‎
Titula

**Titula** je naziv koji ide uz ime određene osobe a kojom se dodatno obilježava status te osobe.

## Vrste titula 
Titula može biti staleška (političke), naučna i počasna. 

Staleške (političke) titule predstavljaju politološki izraz funkcije u državi sa stvarnim značenjem, određenim mjestom i ulogom u hijerarhiji aktivne vlasti (car, kralj, herceg, vojvoda, knez i sl.). Stiče se hijerarhijskom linijom u kojoj je središte i izvor dodjeljivanja najviša titula koja proizvodi niže titule.

Naučne titule predstavljaju zvanja koja se stječu posebnim radovima (tezama, disertacijama, naučnim radovima).

Počasne titule mogu biti i staleške (političke) i naučne.

## Također pogledajte 
*Prezimena izvedena od titula
*Titule u srednjovjekovnoj Bosni

## Reference 
## Vanjski linkovi 
Kategorija:Titule
Juraj Radivojević

**Juraj Radivojević** je velmoža sa područja Huma.

Knez i vojvoda Juraj Radivojević vlastelin je iz čuvene loze porodice Bogavčići-Radivojevići-Jurjevići-Vlatkovići koja je zajedno sa Nikolićima, Sankovićima i Milatovićima pripadala najvažnijim predstavnicima Huma iz kraja 14. i prve polovine 15. vijeka.

Juraj Radivojević je sin Radivoja i Vlade Bogavčić. Iamo je brata Vukića Radivojevića. Prvi put spomenut je 1385. kao knez i u službi bosanskog kralja Tvrtka I Kotromanića u Dubrovniku.  Humski knez Juraj Radivojević je u hijerarhiji Bosanskog kraljevstva putem diplomatskih misija za svoga sizerena tada ispunjavao svoju vazalnu obavezu. Dalje se Juraj prati skoro na svim kraljevskim poveljama kao svjedok 'od Huma' ili 'od Humske zemlje'.Stekao je dubrovačko građanstvo 1395. godine. 

Knez Juraj Radivojević se rodbinski povezao sa bosanskom vladarskom dinastijom. On je bio oženjen Vladicom, unukom bosanskog kralja Dabiše i kraljice Grube, a kćerkom Dabišine kćerke Stane. Njihovo vjenčanje se desilo prije aprila 1395. godine, jer tada kralj Dabiša daruje selo Veljake u Humu (Humskoj zemlji) (*naše selo gospodsko u Humskoj zemlji u ime Veljake*) kćerki Stani i predviđa da poslije Stanine smrti ta donacija pređe u ruke kneza Jurja Radivojevića i njegove supruge Vladice, Stanine kćerke. U braku sa Vladicom Juraj je imao sinove Pavla, Nikolu, Vlatka i Vuka Jurjevića (Jurjevići).
Kasnije su djeca Vlatka Jurjevića, korištenjem patronimika, dobila prezime Vlatković, a jedan od istaknutijih pripadnika te porodice je i Ivaniš Vlatković.

Juraj Radivojević se pojavljuje kao vojvoda 1405. On je obezbjedio porodici četvrtinu carine u Drijevima. 
Vojvoda Juraj Radivojević je umro prije 1415.

## Reference 
## Literatura 
* Adis Zilić, Tragom povelje bosanskog kralja Dabiše kćeri Stani od 26. aprila 1395. godine, Prilozi Instituta za istoriju 41, Sarajevo 2012, 241-258. 
* Mihailo Dinić, *Одлуке већа Дубровачке републике*, knjiga 2, Srpska akademija nauka i umetnosti, Zbornik za istoriju, jezik i književnost srpskog naroda, Treće odeljenje 21, Beograd 1964.

Kategorija:Bogavčići - Radivojevići - Jurjevići - Vlatkovići